*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*5. számú előterjesztés*

Bátaszék Város Önkormányzata Képviselő-testületének 2017. január 25-én,

16,00 órakor megtartandó ülésére

*Önkormányzati lakás önkormányzati érdekből történő kiutalása*

|  |
| --- |
| **Előterjesztő:** dr. Bozsolik Róbert polgármester **Készítette:** Takácsné Gehring Mária aljegyző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság 2017. 01. 24.KOIS Bizottság 2017. 01. 23. |

**Tisztelt Képviselő-testület!**

 Izsák Mónika, a Bátaszékért Marketing NKft. ügyvezető igazgatója a mellékelt kérelmet nyújtotta be, és kérte egy önkormányzati bérlakás maximum 1 év időtartamra történő kiutalását részére tekintettel arra, hogy jelenleg naponta Pécsről jár be, de az Nkft. kibővült feladata indokolttá tenné, hogy munkáját helyben végezze, és a tulajdonában lévő bátaszéki ingatlan jelenleg még nem alkalmas a beköltözésre.

 A képviselő-testület az elmúlt testületi ülésén módosította a lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendeletét, és beemelte azon rendelkezést, miszerint a polgármester önkormányzati érdekből bármely kategóriába tartozó önkormányzati lakás esetén – a képviselő-testület előzetes egyetértésével – dönthet annak pályázati eljárás nélküli, legfeljebb 12 hónapos határozott időtartamra szóló kiutalásáról.

 Izsák Mónika pécsi lakos 2016. szeptember 1-jétől az NKft. ügyvezetője. Az NKft. ez év január 1-jétől közművelődési megállapodás keretében ellátja mindazon közművelődési feladatokat, amelyeket jogszabály az önkormányzat kötelező feladatai között nevesít, továbbá az önkormányzat vállalkozási szerződést kötött az NKft.-vel mind az önkormányzati rendezvények bonyolítására, mind pedig a médiával való kapcsolattartás ellátására. Mindezek és az Nkft. kis létszáma, valamint színvonalas napi feladatellátás, a munkák koordinálása szükségessé teszik ügyvezető asszony mindennapos – szinte állandó – jelenlétét. Ezt indokolja a működtetésre átadott Turisztikai Információs Pont egyre szélesedő profilja is.

 Az ügyvezető asszony már a pályázati meghallgatása során elmondta, hogy egy bátaszéki ingatlan tulajdonosa, amely jelenleg ugyan lakhatás céljára alkalmatlan, de a lakás felújítása után családjával Bátaszékre kíván költözni.

 Kérem a tisztelt képviselő-testületet, hogy a fenti indokok ismeretében adja egyetértését ahhoz, hogy az ügyvezető asszony és családja részére a Bátaszék, Budai u. 56-58. III. em. 1. sz. önkormányzati bérlakást polgármester úr kiutalja.

**H a t á r o z a t i j a v a s l a t :**

**Izsák Mónika részére lakáskiutalás támogatására**

Bátaszék Város Önkormányzatának Képviselő-testülete egyetért azzal, hogy Izsák Mónika, a Bátaszékért Marketing Nonprofit Kft. ügyvezetője részére a Bátaszék, Budai u. 56-58. III. em. 1. sz. lakást a város polgármestere a lakások, helyiségek bérletéről, valamint elidegenítésük szabályairól szóló 14/2005.(X.3.) KTR. számú rendelet 5. § (4) bekezdésében foglaltak alapján – önkormányzati érdekből – 2017. február 1. napjától legfeljebb egy év határozott időtartamra kiutalja.

*Határidő:* 2017. január 31.

*Felelős:* dr. Bozsolik Róbert polgármester

 (a lakás kiutalásáért)

*Határozatról értesül:* Izsák Mónika kérelmező

 BÁT-KOM 2004 Kft. (polgármester által)

 irattár